text: 18 верасьня ў Менску адбыўся круглы стол «Грамадзянская супольнасьць у абароне цывілізацыйна-культурнай ідэнтычнасьці Беларусі», арганізаваны Асамблеяй НДА.
  Як вынікае з назвы, дыскусія прысьвечаная новым выклікам для беларускай незалежнасьці на фоне пагрозы з боку гэтак званага «Рускага міру».
  Вінцук Вячорка на пачатку канфэрэнцыі адзначыў небясьпеку, якую пагрозу сёньня нясе Расея:
  «Канцэпцыя "рускага міру" зьявілася з падачы расейскіх спэцыялістаў па маніпуляцыі грамадзкай думкай. Гэтай канцэпцыі быў дадзены эфэсбэшны размах, і дзякуючы ёй улады цяпер трымаюць поўны кантроль над грамадзкай думкай Расеі, а навокал зьнішчаюць усё, што чалавецтва здолела збудаваць пасьля 2-й сусьветнай вайны».
  Вячорка падкрэсьліў, што на падтрымку расейскай мовы выдаткоўваюцца сотні мільёнаў даляраў штогод.
  «Рускамоўныя, паводле расейскага МЗС, — гэта этнас, які расея павінна абараняць, — кажа Вячорка. — Але, як мы бачым, „великий и могучий“ ідзе ў адным шэрагу з "градамі" і С-400»
  Грамадзкі дзяяч таксама заўважыў, што памылкова, а нават шкодна спадзявацца, што абаронцай беларускай незалежнасьці ды культурнай ідэнтычнасьці выступіць цяперашняя ўлада.
  Тамара Мацкевіч у сваім выступе адзначыла, што цяпер ня час «займацца гендэрам, фітнэс-шмітнэсам і падобным», а важна сканцэнтравацца на нацыянальнай адукацыі і выхаваньні.
  «Цяпер вельмі небясьпечная сытуацыя. Многія са мной ня згодзяцца, але калі сюды прыйдуць зялёныя чалавечкі, я першая пайду змагацца, нават пад чырвона-зялёны сьцяг, абы не расейскі трыкалор», — заявіла Мацкевіч.
  Алена Анісім распавяла пра пасьпяховыя кампаніі пашырэньня сфэры ўжываньня беларускай мовы і прывяла ў прыклад выданьне Правілаў дарожнага руху і тэставых заданьняў ПДР па-беларуску.
  Алесь Бяляцкі
  Былы палітвязень Алесь Бяляцкі, выступаючы з паведамленьнем пра моўныя правы, параўнаў тое, што адбываецца з мовай цяпер, з 80-мі гадамі мінулага стагодзьдзя. Паводле Бяляцкага, нягледзячы на беларусізацыю пачатку 90-х, рэфэрэндум у 1995 г. пераарыентаваў Беларусь на расейскі вэктар, і прывёў да моцнага адкату ў справе Беларушчыны.
  «Седзячы на зоне, я сустракаўся з хлопцамі, якія проста не разумелі беларускую мову. Зь Берасьця, Гомеля. Яны глядзелі на мяне ў ступары, для іх гэта замежная мова. Для мяне гэта было нечакана», — адзначыў праваабаронца.
  Бяляцкі таксама заявіў, што трэба выкарыстоўваць тыя магчымасьці, які дае сучаснае заканадаўства:
  «Кожны чыноўнік павінен ведаць беларускую мову. Гэта ўмова знаходжаньня на дзяржаўнай службе. Існуе адміністрацыйная адказнасьць за зьнявагу мовы. Трэба зьвяртацца да дзяржаўных структураў з прапановамі пашырэньня мовы.»
  Падчас Круглага стала была сфармуляваная місія беларускай грамадзянскай супольнасьці, якая складалася з двух словаў — «Барані Сваё»:
  «Яна [місія — рэд.] раскрываецца ў неабходнасьці абараняць нацыянальную культурную ідэнтычнасьць (мову, культуру, гістарычную памяць) беларускага народу і пачуцьцё гістарычнай прыналежнасьці беларусаў ды іншых нацыянальных групаў, што жывуць у Беларусі, да эўрапейскага культурна-цывілізацыйнага абшару».
  Сябры Асамблеі НДА і ўдзельнікі круглага стала заклікалі іншыя арганізацыі ды ініцыятывы пашыраць сваю працу ў адпаведнасьці з гэтай місіяй.
  Newest
  Newest
  Oldest
  Глядзець камэнтары (23)
  Гэтая дыскусія закрытая.
  Загрузіць больш камэнтароў
  ЗА КРАТАМІ
  БО ЖУРНАЛІСТЫ
  Апошнія навіны
  10:37
  Лукашэнка ня выключыў датэрміновых прэзыдэнцкіх выбараў пасьля прыняцьця новай Канстытуцыі
  10:34
  Памёр беларускі журналіст Генадзь Кесьнер
  10:14
  Менскі аэрапорт пацьвердзіў, што вывазны рэйс у Ірак адбудзецца 2 сьнежня, самалёт ужо ў палёце на Менск
  09:42
  Сьвятлана Ціханоўская другі год запар трапіла ў сусьветны сьпіс уплывовых жанчын
  09:00
  «Крызіс выгадны ўсім ворагам ЭЗ. Беларусь, Расея і Сырыя нядрэнна зарабілі», — арабістка пра мігранцкі крызіс
  08:39
  КДБ Беларусі ствараў старонкі і профілі ў Instagram і Facebook, каб распаліць мігранцкі крызіс
  08:00
  «Здавалася, што людзей выпусьцілі не з ІЧУ, а з канцлягера». Гісторыя судмэдэкспэрткі, якая зьехала зь Беларусі ад перасьледу
  усе навіны за дзень >
  Фотагалерэі
  Акцыя памяці Паўла Шарамета ў Кіеве. ФОТА
  Відэа
  Дамінік Мацукевіч у ланцугу супраць інтэграцыі, 2019 год
  Відэа
  Палітвязень з анкалёгіяй шчыра расказвае пра жыцьцё ў калёніі
  больш відэа і фота
  Самае чытанае
  1
  «Белавія», «Цэнтаркурорт», «Гродна Азот». Хто заўтра папоўніць санкцыйны сьпіс Эўразьвязу
  2
  Лукашэнка стаў ахвярай расейскай прапаганды, — Паротнікаў
  3
  «Шукаюць арганізатараў і фінансістаў пратэстаў». Хваля ператрусаў і затрыманьняў па ўсёй Беларусі. Абнаўляецца
  4
  У Чэхіі затрымалі старшыню Беларускай фэдэрацыі футболу
  5
  Чаму ГУБАЗіК баіцца несапраўдных бюлетэняў на рэфэрэндуме? Тлумачыць былы чыноўнік Адміністрацыі прэзыдэнта